
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 910 

15 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας των Νομικών Προσώπων Δημο¬ 
σίου Δικαίου (Ν.Π.Δ.Δ.) που συστήθηκαν στους 
Δήμους Αγίου Νικολάου, Ιεράπετρας και Σητεί- 
ας, υπό τις επωνυμίες «Δημοτικό Λιμενικό Ταμείο 
Αγίου Νικολάου», «Δημοτικό Λιμενικό Ταμείο Ιε¬ 
ράπετρας» και «Δημοτικό Λιμενικό Ταμείο Σητεί- 


ας» αντίστοιχα. 1 

Τροποποίηση Οργανισμού Εσωτερικής Υπηρεσίας 
του ΝΠΔΔ «Οργανισμός Πολιτισμού και Αθλητι¬ 
σμού Δήμου Νέας Προποντίδας». 2 


ΑΠΟΦΑΣΕΙ Σ 

Αριθμ. 3708 (1) 


Έναρξη λειτουργίας των Νομικών Προσώπων Δημοσί¬ 
ου Δικαίου (Ν.Π.Δ.Δ.) που συστήθηκαν στους Δήμους 
Αγίου Νικολάου, Ιεράπετρας και Σητείας, υπό τις 
επωνυμίες «Δημοτικό Λιμενικό Ταμείο Αγίου Νικολά¬ 
ου», «Δημοτικό Λιμενικό Ταμείο Ιεράπετρας» και «Δη¬ 
μοτικό Λιμενικό Ταμείο Σητείας» αντίστοιχα. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/Α707-06-2010) 
«Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
όπως ισχύουν. 

2. Τις διατάξεις του Π.Δ. 136/2010 (ΦΕΚ 229/27-12-2010 
τ.Α') «Οργανισμός της Αποκεντρωμένης Διοίκησης Κρή¬ 
της». 

3. Τις διατάξεις του Β. Δ/τος 14/19-01-1939 (ΦΕΚ 24/Α7 
1939) «Περί κωδικοποιήσεως των περί λιμενικών ταμείων 
κειμένων διατάξεων», όπως ισχύουν. 

4. Τις διατάξεις του άρθρου 28 του ν. 2738/99 (ΦΕΚ 
180/Α709-09-1999), όπως ισχύουν. 

5. Τις διατάξεις του άρθρου 244 του Ν.3463/2006 - 
Δ.Κ.Κ. (ΦΕΚ 114/Α708-06-2006) αναφορικά με τα δημο¬ 
τικά λιμενικά ταμεία. 

6. Τις διατάξεις του άρθρου 46 του Ν. 4071/2012 (ΦΕΚ 
85/Α'/11 -04-2012) «Ρυθμίσεις για την Τοπική Ανάπτυξη, 


την Αυτοδιοίκηση και την Αποκεντρωμένη Διοίκηση - 
Ενσωμάτωση Οδηγίας 2009/50/ΕΚ.». 

7. Την αρ. πρωτ. οικ. 3360/26-01 -2012/Εγκύκλιο 1 του 
Υπουργείου Εσωτερικών, με θέμα «Αποδοχή των με 
αριθμ. 365/2005 και 155/2007 Γνωμοδοτήσεων του Νο¬ 
μικού Συμβουλίου του Κράτους». 

8. Την αριθμ. 24/23-02-2012 απόφαση του Δημοτικού 
Συμβουλίου Σητείας, με την οποία ορίζονται τα μέλη 
του Διοικητικού Συμβουλίου του Δημοτικού Λιμενικού 
Ταμείου Σητείας. 

9. Την αριθμ. 163/18-05-2012 απόφαση του Δημοτικού 
Συμβουλίου Αγίου Νικολάου, με την οποία ορίζονται 
τα μέλη του Διοικητικού Συμβουλίου του Δημοτικού 
Λιμενικού Ταμείου Αγίου Νικολάου. 

10. Τις αριθμ. 161/29-05-2012, 395/27-12-2012 και 43/ 
21-02-2013 αποφάσεις του Δημοτικού Συμβουλίου Ιε¬ 
ράπετρας, με τις οποίες ορίζονται τα μέλη του Διοι¬ 
κητικού Συμβουλίου του Δημοτικού Λιμενικού Ταμείου 
Ιεράπετρας. 

11. Την αριθμ. 7232/18-06-2012 απόφαση Γενικού Γραμ- 
ματέα Αποκεντρωμένης Διοίκησης Κρήτης «Συγκρότηση 
Επιτροπής Επίλυσης Αμφισβητήσεων Δημοτικών Λιμε¬ 
νικών Ταμείων, που προβλέπεται από την παρ. 3 του 
άρθρου 46 του Ν. 4071/11-4-2012 (ΦΕΚ 85/τ. Α711-4-2012)». 

12. Τα υπ’ αριθμ. 1/13-09-2012 και 2/01-10-2012 Πρακτικά 
της ανωτέρω Επιτροπής. 

13. Τα από 09-11-2012 τρία (3) Πρωτόκολλα Παράδοσης 
και Παραλαβής μεταξύ του Προέδρου του Λιμενικού 
Ταμείου Ν. Λασιθίου και των Προέδρων των Δημοτι¬ 
κών Λιμενικών Ταμείων Ιεράπετρας, Αγίου Νικολάου 
και Σητείας. 

14. Τη σχετική Έκθεση Απογραφής Λιμενικού Ταμεί¬ 
ου Ν. Λασιθίου 2012 των πάσης φύσεως περιουσιακών 
στοιχείων του εν λόγω Ταμείου (εξοπλισμός σε έπιπλα, 
ηλεκτρικές και ηλεκτρονικές συσκευές, ακίνητα κ.λπ.), 
των απαιτήσεων και υποχρεώσεων, καθώς και των εκ¬ 
κρεμών δικών και συμβάσεων του που είναι σε εξέλιξη. 

15. Την αρ. πρωτ. οικ. 3754/29-01-2013 κοινή απόφαση 
των Υπουργών Εσωτερικών και Ναυτιλίας και Αιγαίου 
(ΦΕΚ 374/Β'/19-02-/2013) για την «Κατανομή του τακτι¬ 
κού προσωπικού στο Δημοτικό Λιμενικό Ταμείο Αγίου 
Νικολάου». 

16. Το αρ. πρωτ. 120/08-03-2013 έγγραφο του Λιμενικού 
Ταμείου Ν. Λασιθίου με θέμα «Ενημέρωση επί οικονομι¬ 
κών στοιχείων Λ.Τ. Λασιθίου χρονικού διαστήματος από 

την 09-11-2012 (ημερομηνία υπογραφής πρωτοκόλλων 
παράδοσης - παραλαβής Λ.Τ.) έως 08-03-2013, με το 
οποίο διαβιβάστηκαν στην Υπηρεσία μας απόσπασμα 
πρακτικού της από 04-03-2013 συνεδρίασης της Λιμε¬ 
νικής Επιτροπής, καθώς και αντίγραφα χρηματικών κα¬ 
ταλόγων, πίνακες επιταγών, δαπανών και παραβάσεων 
Κ.Ο.Κ. του εν λόγω Ταμείου. 

17. Το αρ. πρωτ. 1240/19-03-2013 έγγραφο του Δήμου 
Σητείας με θέμα «Πρόβλεψη στη διαπιστωτική πράξη 
για είσπραξη βεβαιωμένων οφειλών στις Δ.Ο.Υ. από τα 
νέα Δημοτικά Λιμενικά Ταμεία», αποφασίζουμε: 

Διαπιστώνουμε την έναρξη λειτουργίας των Νομικών 
Προσώπων Δημοσίου Δικαίου (Ν.ΠΔ.Δ.) που συστήθηκαν 
στους Δήμους Αγίου Νικολάου, Ιεράπετρας και Σητείας, 
υπό τις επωνυμίες «Δημοτικό Λιμενικό Ταμείο Αγίου 
Νικολάου», «Δημοτικό Λιμενικό Ταμείο Ιεράπετρας» και 
«Δημοτικό Λιμενικό Ταμείο Σητείας» αντίστοιχα. 

Εγκρίνουμε τα ανωτέρω Πρακτικά της Επιτροπής Επί¬ 
λυσης Αμφισβητήσεων του άρθρου 46 του ν.4071/12, τα 
Πρωτόκολλα Παράδοσης και Παραλαβής, καθώς και τη 
σχετικήΈκθεση Απογραφής 2012, που μας υπεβλήθησαν 
κατ’ εφαρμογή των ανωτέρω διατάξεων. 

Κατά τα λοιπά ισχύουν τα οριζόμενα στην παρ. 7α 
του άρθρο 46 του Ν. 4071/2012. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 29 Μαρτίου 2013 

Ο Γενικός Γραμματέας 
Αποκεντρωμένης Διοίκησης 
ΓΕΩΡΓΙΟΣ ΔΕΙΚΤΑΚΗΣ 
-♦- 

Αριθμ. 33190 (2) 

Τροποποίηση Οργανισμού Εσωτερικής Υπηρεσίας του 
ΝΠΔΔ «Οργανισμός Πολιτισμού και Αθλητισμού Δή¬ 
μου Νέας Προποντίδας». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 103 και 280 του Ν.3852/2010 
(ΦΕΚ Α'87) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

2. Τις διατάξεις του Π.Δ.142/2010 «Οργανισμός της Απο¬ 
κεντρωμένης Διοίκησης Μακεδονίας -Θράκης» (ΦΕΚ 235/ 
Α727-12-2010). 

3. Τις διατάξεις των Π.Δ. 37.α/1987, 22/1990, 50/2001, 
347/2003, 44/2005,116/2006 και 146/2007. 

4. Τις διατάξεις του άρθρου 10 του Ν. 3584/2007 (ΦΕΚ 
Α'143) «Κώδικας Κατάστασης Δημοτικών και Κοινοτικών 
Υπαλλήλων». 

5. Τις διατάξεις του άρθρου 33 του Ν.4024/2011 (ΦΕΚ 
226/Α'/27-10-2011) «Συνταξιοδοτικές ρυθμίσεις, ενιαίο μι- 
σθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015». 

6. Τη συστατική πράξη του ΝΠΔΔ «Οργανισμός Πολι¬ 
τισμού και Αθλητισμού Δήμου Νέας Προποντίδας» (ΦΕΚ 
590/Β714-04-2011). 

7. Τον Οργανισμό Εσωτερικής Υπηρεσίας του ΝΠΔΔ 
«Οργανισμός Πολιτισμού και Αθλητισμού Δήμου Νέας 
Προποντίδας» (ΦΕΚ 2750/Β702-12-2011). 


8. Τις αριθμ. 1241/2011 (ΦΕΚ 113/Β702-02-2012) και 
25/2012 (ΦΕΚ 439/Β724- 02-2012) αποφάσεις του Προέ¬ 
δρου του ΝΠΔΔ περί κατάργησης κενών οργανικών θέ¬ 
σεων πολιτικού προσωπικού κατ’ εφαρμογή της παρ.ΐα 
του άρθρου 33 του Ν.4024/2011. 

9. Την αριθμ. 1940/2012 κοινή υπουργική απόφαση των 
Υπουργών Εσωτερικών και Διοικητικής Μεταρρύθμισης 
και Ηλεκτρονικής Διακυβέρνησης (ΦΕΚ 1937/Β715-06-2012) 
περί κατάργησης και διατήρησης κενών οργανικών θέ¬ 
σεων μόνιμου προσωπικού στο Ν.Π.Δ.Δ. «Οργανισμός 
Πολιτισμού και Αθλητισμού Δήμου Νέας Προποντίδας» 
σύμφωνα με τις διατάξεις της παρ.ΐα του άρθρου 33 
του ν.4024/2011, όπως ισχύει. 

10. Την αριθμ. 260/2012 απόφαση του Δημοτικού Συμ¬ 
βουλίου του Δήμου Νέας Προποντίδας. 

11. Την αριθμ. 34/2012 απόφαση του Διοικητικού Συμ¬ 
βουλίου του ΝΠΔΔ «Οργανισμός Πολιτισμού και Αθλη¬ 
τισμού Δήμου Νέας Προποντίδας». 

12.. Την αριθμ. 49/2012 γνωμοδότηση του Υπηρεσιακού 
Συμβουλίου Υπαλλήλων ΟΤΑ Ν. Χαλκιδικής. 

13.. Την αριθ.60/19-02-2013 βεβαίωση του Προέδρου του 
ΝΠΔΔ για την πρόβλεψη πιστώσεων, αποφασίζουμε: 

Εγκρίνουμε την αριθ. 34/2012 απόφαση του Διοικη¬ 
τικού Συμβουλίου του ΝΠΔΔ «Οργανισμός Πολιτισμού 
και Αθλητισμού Δήμου Νέας Προποντίδας» περί τρο¬ 
ποποίησης του Ο.Ε.Υ του, ο οποίος έχει πλέον ως εξής: 

Αρθρο Ιο: ΔΙΑΡΘΡΩΣΗ ΥΠΗΡΕΣΙΩΝ 

Οι κεντρικές υπηρεσίες του Νομικού Προσώπου είναι 
εγκατεστημένες στην έδρα του, στα Ν. Μουδανιά, και 
περιλαμβάνουν τις παρακάτω οργανικές μονάδες, που 
υπάγονται απευθείας στον Πρόεδρο του Διοικητικού 
Συμβουλίου: 

1. Αυτοτελές Τμήμα Οικονομικών Υπηρεσιών με Γρα¬ 
φεία: 

α) «Εσόδων - Εξόδων» και β) «Ιδίας Ταμειακής Υπη¬ 
ρεσίας». 

2. Αυτοτελές Τμήμα Πολιτιστικών, Αθλητικών και Δι¬ 
οικητικών Υπηρεσιών με: 

α). «Γραφείο Πολιτιστικών Θεμάτων», β) «Γραφείο 
Αθλητικών Θεμάτων» και γ) «Γραφείο Διοικητικών Υπη¬ 
ρεσιών». 

3. Αυτοτελές Τμήμα Δημοτικού Παιδικού Σταθμού 
Νέων Μουδανιών. 

Αρθρο 2ο: ΑΡΜΟΔΙΟΤΗΤΕΣ ΥΠΗΡΕΣΙΩΝ 

Α. Αρμοδιότητες Αυτοτελούς Τμήματος Οικονομικών 
Υπηρεσιών. 

1) Καταρτίζει σχέδιο προϋπολογισμού το οποίο ει- 
σηγείται ο Πρόεδρος στο Δημοτικό Συμβούλιο μέσα 
σε προθεσμίες που προβλέπονται από το Ν.3852/2010. 

2) Παρακολουθεί την εξέλιξη του προϋπολογισμού και 
εισηγείται τυχόν αναμόρφωσή του. 

3) Συνεργάζεται με τις επιμέρους διοικητικές υπηρεσί¬ 
ες για την παροχή οικονομικών στοιχείων, κατευθύνσε¬ 
ων και προτύπων που θα επιτρέπουν την κατάρτιση από 
τις υπηρεσίες των προϋπολογισμών τους σε συνάρτηση 
με τα αντίστοιχα προγράμματα. 

4) Παρακολουθεί την εκτέλεση του Προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5) Μεριμνά για τη σύνταξη και υποβολή στα αρμόδια 
όργανα τα περιοδικά οικονομικά απολογιστικά στοιχεία, 
σύμφωνα με το σύστημα οικονομικής πληροφόρησης 
που εφαρμόζει ο Δήμος. 

6) Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου. Τηρεί τις 
σχετικές λογιστικές διαδικασίες καθώς και τα αντίστοι¬ 
χα λογιστικά βιβλία και στοιχεία που προβλέπονται από 
την νομοθεσία. 

7) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσόμενους με το 
Νομικό Πρόσωπο. 

8) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών του Νομικού Προσώπου με 
βάση τις διατάξεις των αντίστοιχων συμβάσεων. 

9) Εκδίδει τα εντάλματα πληρωμής των οφειλών του 
Νομικού Προσώπου τα οποία και εξοφλούνται από τον 
ειδικό ταμεία του Νομικού Προσώπου. 

10) Επιμελείται για τη σύνταξη μισθοδοτικών κατα¬ 
στάσεων όλου του προσωπικού του Νομικού Προσώπου, 
μεριμνά για την έγκαιρη πληρωμή των πάσης φύσεως 
αποδοχών και κάθε εργασίας που έχει σχέση με την 
ασφάλισή τους. 

11) Διενεργεί κάθε σχετική πράξη που αφορά προ¬ 
μήθειες όλων των ειδών για τις ανάγκες του Νομικού 
Προσώπου και τη λειτουργία αυτού. 

12) Εισπράττει κάθε είδους πόρους και οφειλές προς 
το Νομικό Πρόσωπο. 

13) Διεκπεραιώνει τις ταμειακές συναλλαγές του Ν.Π. 
που αφορούν εγγραφές και την καταβολή συνδρομών 
των χρηστών του Νομικού Προσώπου. 

14) Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο Ν.Π. καθώς και για την παροχή υπηρεσιών 
σε τρίτους και βεβαιώνει τα αντίστοιχα δικαιώματα. 

15) Τηρεί βιβλία ασφάλισης προσωπικού, μεριμνά για 
την αγορά των ενσήμων από τα ασφαλιστικά ταμεία. 

Β. Αρμοδιότητες Αυτοτελούς Τμήματος Πολιτιστικών, 
Αθλητικών και Διοικητικών Υπηρεσιών. 

Αρμοδιότητες Γραφείου Διοικητικών Υπηρεσιών. 

1) Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
Συμβουλίου (οργάνωση συνεδριάσεων, τήρηση πρακτι¬ 
κών συνεδριάσεων, παραγωγή, διεκπεραίωση, διαχείρι¬ 
ση και αρχειοθέτηση εγγράφων, ρύθμιση συναντήσεων, 
τήρηση πρωτοκόλλου, τήρηση αρχείου αποφάσεων του 
συλλογικού οργάνου). 

2) Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με όλα τα 
θέματα που αναφέρονται στην πρόσληψη μόνιμου και με 
σύμβαση ορισμένου χρόνου προσωπικού για την κάλυψη 
των αναγκών του Νομικού Προσώπου. 

3) Επιμελείται της παραλαβής, πρωτοκόλλησης και 
διανομής κάθε εισερχόμενου εγγράφου και τηρεί αρχείο 
αλληλογραφίας. 

4) Διεξάγει κάθε υπηρεσία που ανατίθεται από τον 
Πρόεδρο ή το Δ.Σ. ή από διάταξη Νόμου που δεν έχει 


προβλεφθεί ανωτέρω εφόσον δεν υπάγεται στην αρ¬ 
μοδιότητα άλλου Γ ραφείου. 

5) Φροντίζει για τον προσδιορισμό των αναγκών σε 
προσωπικό των γραφείων και εισηγείται σχετικά στο 
Διοικητικό Συμβούλιο. 

6) Ασκεί όλες τις διοικητικές αρμοδιότητες που αφο¬ 
ρούν θέματα προσωπικού με βάση τις ισχύουσες δια¬ 
τάξεις πρόσληψης. 

7) Τηρεί τους ατομικούς φακέλους των υπαλλήλων 
και της κάθε φύσεως προσωπικού κατά τις διατάξεις 
των νόμων, διαταγμάτων, αποφάσεων που ισχύουν κάθε 
φορά. 

8) Τηρεί συγκεντρωτικά στοιχεία για τη λειτουργία 
όλων των διοικητικών ενοτήτων του Ν.Π.Δ.Δ. σύμφωνα 
με τις οδηγίες του Προέδρου. 

9) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

10) Διεξάγει και διεκπεραιώνει την προσωπική αλλη¬ 
λογραφία του Προέδρου του Διοικητικού Συμβουλίου 
και τηρεί το πρωτόκολλο και το αρχείο αυτής. 

11) Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει και ειση- 
γείται και προωθεί την εφαρμογή των προγραμμάτων 
των ενεργειών που είναι απαραίτητες για την υλοποί¬ 
ηση της επικοινωνιακής αυτής πολιτικής. 

12) Υποστηρίζει την οργάνωση και την υλοποίηση 
κάθε είδους εκδηλώσεων του Νομικού Προσώπου (π.χ. 
διαλέξεις, εορτές κ.λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 

13) Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Νομικού Προσώπου με γενικό στόχο 
τη σχετική δραστηριοποίηση των πολιτών. 

14) Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων καθώς και των σχετικών απαντήσεων του Νομικού 
Προσώπου. 

15) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

16) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

17) Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

18) Συνεργάζεται με τους επί μέρους προϊσταμένους 
των Τμημάτων του Νομικού Προσώπου και συγκεντρώνει 
και τεκμηριώνει την αναγκαία τεχνογνωσία και πληρο¬ 
φόρηση που είναι απαραίτητη για τη διαμόρφωση των 
προγραμμάτων δράσης του Νομικού Προσώπου. 

19) Συνεργάζεται με τους επί μέρους προϊσταμένους 
των Τμημάτων του Νομικού Προσώπου και μεριμνά για 
τη διενέργεια ερευνών για τις ανάγκες των δημοτών σε 
σχέση με την αποστολή του Νομικού Προσώπου και συ¬ 
γκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 



14484 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20) Συνεργάζεται με τους επί μέρους προϊσταμένους 
των Τμημάτων του Νομικού Προσώπου, συγκεντρώνει 
προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της απο¬ 
στολής και των στόχων του Νομικού Προσώπου. 

21) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

22) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ,λπ.). 

23) Μεριμνά για τη διενέργεια των διαδικασιών έντα¬ 
ξης έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

24) Συγκεντρώνει στοιχεία και δεδομένα που αναφέ- 
ρονται στην αποδοτικότητα και αποτελεσματικότητα 
των υπηρεσιών και στην επίτευξη των σχετικών περι¬ 
οδικών τους στόχων, παρακολουθεί την εξέλιξή τους, 
επεξεργάζεται τα στοιχεία και εκδίδει ενημερωτικές 
αναφορές προς την διοίκηση του Νομικού Προσώπου. 

25) Μεριμνά για την εγκατάσταση και τήρηση του 
συστήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

26) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

27) Μεριμνά για τον προσδιορισμό των αναγκαίων 
θέσεων εργασίας και τον προσδιορισμό του αριθμού 
του προσωπικού ανά θέση εργασίας και οργανωτική 
μονάδα του Νομικού Προσώπου. 

Αρμοδιότητες Γραφείου Πολιτιστικών Θεμάτων. 

1) Η ίδρυση και λειτουργία βιβλιοθηκών. 

2) Η εφαρμογή πολιτικών για την ανάδειξη και προ¬ 
στασία του τοπικού πολιτισμού, η προβολή των πολιτι¬ 
στικών αγαθών και των σύγχρονων πολιτιστικών έργων 
που παράγονται σε τοπικό επίπεδο, με τη δημιουργία 
πολιτιστικών κέντρων, μουσείων, πινακοθηκών, κινημα¬ 
τογράφων και θεάτρων φιλαρμονικών και σχολών διδα¬ 
σκαλίας μουσικής, σχολών χορού, ζωγραφικής, γλυπτι¬ 
κής κ.λπ. καθώς και η μελέτη και εφαρμογή πολιτιστικών 
προγραμμάτων. 

3) Η προστασία μουσείων, μνημείων, σπηλαίων, καθώς 
και αρχαιολογικών και ιστορικών χώρων της περιοχής 
και των εγκαταστάσεων αυτών. 

4) Η διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχή 
του σε αυτά. 

5) Η προώθηση πολιτιστικών ανταλλαγών, σε εθνικό, 
ευρωπαϊκό και διεθνές επίπεδο, σύμφωνα με την κείμενη 
νομοθεσία. 

6) Η ανάπτυξη του πολιτιστικού τουρισμού. 

7) Ο ετήσιος προγραμματισμός των πολιτιστικών δρα¬ 
στηριοτήτων και εκδηλώσεων που πραγματοποιούνται 
στα όρια του Δήμου Νέας Προποντίδας και ο συντο¬ 
νισμός όλων των φορέων που εμπλέκονται σε αυτές. 


8) Η οργάνωση και η συμμετοχή σε προγράμματα 
Εθνικά και Κοινοτικά. 

9) Η διοργάνωση καλλιτεχνικών, πολιτιστικών, επιμορ¬ 
φωτικών και ψυχαγωγικών δραστηριοτήτων με σκοπό 
την καλλιέργεια, διαπαιδαγώγηση και ευαισθητοποίηση 
των κατοίκων και ιδιαίτερα της νεολαίας. 

10) Η ανάδειξη και εκμετάλλευση των εγκαταστάσεων 
και υποδομών που υπάρχουν στον Δήμο (το κλειστό 
Θέατρο, το ανοιχτό Θέατρο, Μουσεία, εκθετήρια κλπ.) 
μέσω διοργάνωσης αντίστοιχων εκδηλώσεων, φεστιβάλ 
επιστημονικών και καλλιτεχνικών ημερίδων. 

11) Η μετάκληση και παρουσίαση συγκροτημάτων και 
θιάσων από την Ελλάδα και το εξωτερικό, οι πολιτιστι¬ 
κές ανταλλαγές με φορείς άλλων χωρών και η προ¬ 
σέγγιση της κουλτούρας και του πολιτισμού μας. Η 
προώθηση ανταλλαγών με ομογενειακές οργανώσεις 
και η καλλιέργεια δεσμών με τους απόδημους Έλληνες 
ιδίως αυτών που προέρχονται από περιοχές του Δήμου. 

12) Η μελέτη και παρουσίαση του πολιτισμού των αλη¬ 
σμόνητων πατρίδων καθώς και η καλλιέργεια δεσμών 
με αυτές στο μέγιστο βαθμό. 

13) Η θεσμοθέτηση βραβείων, υποτροφιών και λοιπών 
υλικών ή ηθικών αμοιβών προκειμένου να αναπτυχθούν 
δραστηριότητες που προωθούν τους σκοπούς του νομι¬ 
κού αυτού προσώπου. Η αναζήτηση, μελέτη και ανάδειξη 
της τοπικής ιστορίας, του πολιτισμού, της παράδοσης 
του δήμου και της ευρύτερης περιοχής. 

14) Η ανάληψη εκδοτικών πρωτοβουλιών και η χρη¬ 
ματοδότηση επιστημονικών ερευνών για ζητήματα που 
σχετίζονται με τον σκοπό του Οργανισμού. 

15) Η καλλιέργεια του πνεύματος εθελοντισμού και η 
προώθηση της ερασιτεχνικής δημιουργίας των κατοί¬ 
κων σε διάφορους τομείς. Ιδίως αναφέρονται η προ¬ 
στασία του περιβάλλοντος και η ανάδειξη οικολογικής 
συνείδησης, η οργάνωση υποδομής για την αποστολή 
ανθρωπιστικής βοήθειας σε ειδικές κοινωνικές ομάδες 
καθώς και σε πληγέντες από θεομηνίες, καταστροφές, 
σεισμούς κ,λπ. 

16) Ο εντοπισμός, η συγκέντρωση και η φύλαξη του 
αρχειακού υλικού που σώζεται η παράγεται ακόμα και 
σήμερα και περιέχει πολύτιμες μαρτυρίες για τη διοι¬ 
κητική, κοινωνική, οικονομική ιστορία του Δήμου Νέας 
Προποντίδας. 

17) Η προβολή αντικειμένων που σχετίζονται με την 
κοινωνική ζωή, την οικονομική κατάσταση, την πολιτι¬ 
στική δραστηριότητα, τα ήθη και τα έθιμα των κατοίκων 
της περιοχής. 

18) Η παρακολούθηση, καταγραφή και αρχειοθέτηση 
των εκδόσεων που αφορούν τον Δήμο Νέας Προπο¬ 
ντίδας και η δημιουργία βιβλιοθήκης με όλα τα βιβλία 
που κατά καιρούς έχουν εκδοθεί και αφορούν άμεσα ή 
έμμεσα το Δήμο Νέας Προποντίδας. 

19) Η διοργάνωση εκθέσεων, διαλέξεων, ομιλιών και 
συναφών εκδηλώσεων. 

20) Η συμμετοχή σε ερευνητικά προγράμματα σε συ¬ 
νεργασία με άλλους επιστημονικούς φορείς της ημε¬ 
δαπής ή της αλλοδαπής. 

21) Είναι υπεύθυνο για τη διοικητική υποστήριξη των 
Δημοτικών Ωδείων του Νομικού Προσώπου. 

22) Ενημερώνει το κοινό για του σκοπούς, τις δράσεις 
και γενικά για τις πολιτιστικές εκδηλώσεις του Ν.Π.Δ.Δ. 
και διοργανώνει συνεντεύξεις τύπου, ανακοινώσεις και 
δημοσιεύσεις σε Μ.Μ.Ε. 

23) Σχεδιάζει και συντονίζει όλες της καλλιτεχνικές 
και πολιτιστικές δραστηριότητες, μετά την έγκριση του 
Δ.Σ. Προγραμματίζει με το εκπαιδευτικό προσωπικό, την 
παρουσίαση των μαθητών σε εκδηλώσεις. 

24) Μεριμνά για την προβολή και διαφήμιση όλων των 
μουσικών και πολιτιστικών εκδηλώσεων και δράσεων 
του και ταυτόχρονα φροντίζει για την έκδοση, διακίνηση 
και διάθεση ενημερωτικού υλικού στους δημότες. 

Αρμοδιότητες Γραφείου Αθλητικών Θεμάτων. 

1) Εισηγείται στο Διοικητικό Συμβούλιο για την εκτέ¬ 
λεση συντήρησης, επισκευής ή κατασκευής εγκαταστά¬ 
σεων και μέσων εξοπλισμού όλων των χώρων άθλησης. 

2) Έχει την ευθύνη για την ομαλή λειτουργία τάξη και 
καθαριότητα του Ν.Π. σε θέματα συντήρησης - καθαρι¬ 
ότητας των αθλητικών εγκαταστάσεων. 

3) Σε συνεννόηση με τα αθλητικά σωματεία προβαίνει 
στην έκδοση προγράμματος λειτουργίας προπονήσεων 
στους αθλητικούς χώρους. 

4) Εισηγείται στο Δ.Σ. για την παραχώρηση των εγκα¬ 
ταστάσεων για την διεξαγωγή αθλητικών εκδηλώσεων. 

5) Φροντίζει για τον προγραμματισμό -οργάνωση -πα¬ 
ρακολούθηση αθλητικών εκδηλώσεων και συμμετοχή 
σε εκδηλώσεις Μαζικού Αθλητισμού με προγράμματα 
που υλοποιεί το Νομικό Πρόσωπο, με σκοπό τη διάδοση 
και την ανάπτυξη του Αθλητικού πνεύματος σε όλους 
τους Δημότες. 

6) Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού του Ν.Π. 

7) Έχει την ευθύνη της διαχείρισης των αθλητικών 
εγκαταστάσεων όπως δημοτικών γυμναστηρίων (κλει¬ 
στά γυμναστήρια),αθλητικών κέντρων, δημοτικών γηπέ¬ 
δων και δημοτικών και κοινοτικών χώρων άθλησης, ιππι¬ 
κών εγκαταστάσεων Τενέδου και Σκοπευτηρίου Κρήνης. 

8) Επιμελείται την προώθηση και εφαρμογή προγραμ¬ 
μάτων ενίσχυσης μαζικού αθλητισμού. 

9) Εκπονεί προτάσεις για τα προγράμματα Μαζικού 
Αθλητισμού και σχεδιάζει την υλοποίηση αυτών. 

10) Μεριμνά για την κατάρτιση των τμημάτων του 
ετήσιου Σχεδιασμού Δράσης, και του Ετήσιου Προγράμ¬ 
ματος Αθλητικής Δραστηριότητας. 

11) Μεριμνά για την συνεχή παρακολούθηση, επίβλεψη 
και καθοδήγηση των υπηρεσιών που ρυθμίζουν τη λει¬ 
τουργία και τη χρήση των χώρων και εγκαταστάσεων που 
χρησιμοποιεί για τις αθλητικές δραστηριότητες το Ν.Π. 

12) Φροντίζει για το σχεδίασμά, προετοιμασία, ορ¬ 
γάνωση και υλοποίηση αθλητικών εκδηλώσεων σε συ¬ 
νεργασία με άλλα αντίστοιχα Ν.Π.Δ.Δ. και Αθλητικές 
Ομοσπονδίες. 

13) Εισηγείται για τη δημιουργία νέων αθλητικών 
χώρων με την πρόβλεψη του απαιτούμενου τεχνικού 
εξοπλισμού, καθώς και την καλύτερη αξιοποίηση των 
υπαρχόντων αθλητικών χώρων. 

14) Φροντίζει οι αθλητικές εγκαταστάσεις να πληρούν 
τους κανονισμούς διεξαγωγής των διαφόρων αθλημά¬ 
των που διεξάγονται στους χώρους του Ν.Π. 

15) Ενημερώνει το κοινό για τους σκοπούς, τις δράσεις 
και γενικά για τις εκδηλώσεις του Ν.Π. και διοργανώνει συ¬ 
νεντεύξεις τύπου, ανακοινώσεις και δημοσιεύσεις σε Μ.Μ.Ε. 

16) Συμμετέχει και εκτελεί Εθνικά και Ευρωπαϊκά προ¬ 
γράμματα αθλητικών Δράσεων. 

17) Υποδέχεται, καταχωρεί και διαχειρίζεται τις αιτή¬ 
σεις εγγραφής ή διαγραφής μελών στα διάφορα τμή¬ 


ματα των αθλητικών εγκαταστάσεων (π.χ. στα Κλειστά 
Γυμναστήρια) και τηρεί τα σχετικά αρχεία. 

18) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους χρήστες των 
εγκαταστάσεων που καθυστερούν την πληρωμή των 
οικονομικών τους συμμετοχών. 

19) Παρευρίσκεται σε όλες τις αθλητικές διοργανώσεις 
χάριν της ασφάλειας των αθλούμενων. 

20) Σχεδιάζει, προτείνει, οργανώνει, υλοποιεί, συμμετέ¬ 
χει σε συνέδρια, επιμορφωτικά προγράμματα, σεμινάρια, 
τουρνουά και κάθε είδους αθλητικές εκδηλώσεις. 

21) Μεριμνά για την κατάρτιση του προϋπολογισμού 
κάθε αθλητικού προγράμματος και εκδήλωσης, επιμε¬ 
λείται της εφαρμογής του προϋπολογισμού και συντάσ¬ 
σει τους αντίστοιχους απολογισμούς. 

22) Επιμελείται της διοργάνωσης υποδοχής, φιλοξε¬ 
νίας και ξενάγησης προσωπικοτήτων, καθώς και αθλη¬ 
τών / ομάδων. 

23) Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

24) Φροντίζει για την εκπόνηση και την εφαρμογή 
χορηγικών προγραμμάτων των εκδηλώσεων. 

25) Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχει¬ 
ρηματικότητας (κυλικείων, τοποθέτηση διαφημιστικών 
πινακίδων, ενοικίαση εγκαταστάσεων για την οργάνωση 
εκδηλώσεων, εκθέσεων, κ.λπ. 

Γ. Αρμοδιότητες Αυτοτελούς Τμήματος Δημοτικού 
Παιδικού Σταθμού Νέων Μουδανιών. 

1) Μεριμνά για την ψυχοσωματική υγεία και ψυχοκινη¬ 
τική εξέλιξη των νηπίων με πραγματοποίηση προγραμ¬ 
μάτων ανάλογα με την ηλικία τους. 

2) Έχει τη φροντίδα για την καθημερινή παρουσία 
των νηπίων του Παιδικού Σταθμού και την ενημέρωση 
των καρτών αυτών. 

3) Διατηρεί την επαφή με τους γονείς και τους ενη¬ 
μερώνει για τη συμπεριφορά και την ψυχοσωματική 
τους υγεία. 

4) Ευθύνεται για τη διανομή του φαγητού των νηπίων 
και φροντίζει αυτά κατά την ώρα του φαγητού. 

5) Ευθύνεται για τη διδασκαλία και τα εποπτικά μέσα 
του εκπαιδευτικού υλικού. 

6) Μεριμνά για τη συντήρηση και φύλαξη των κτιρίων, 
εγκαταστάσεων και λοιπού εξοπλισμού που ανήκουν 
στο Δ.Π.Σ. Νέων Μουδανιών καθώς και για την τήρηση 
της τάξης στις αίθουσες διδασκαλίας στα γραφεία και 
στους κοινόχρηστους χώρους του. 

7) Μεριμνά για τη καλή λειτουργία όλων των χώρων 
του Δ.Π.Σ. Νέων Μουδανιών καθώς και για την καλή και 
ασφαλή λειτουργία του παιδαγωγικού εξοπλισμού και τον 
εντοπισμό τυχόν ελλείψεων, φθορών και βλαβών αυτού. 

8) Συμμετέχει στο σχεδίασμά του προσχολικού προ¬ 
γράμματος και φροντίζει για την απασχόληση των παι¬ 
διών σύμφωνα με το ημερήσιο πρόγραμμα. 

9) Συμμετέχει και εκτελεί Εθνικά και Ευρωπαϊκά 
προγράμματα δράσεων εναρμόνισης οικογενειακής 
και επαγγελματικής ζωής και προγραμμάτων για την 
προσχολική ηλικία. 

10) Επιμελείται για την είσπραξη των τροφείων από 
τους γονείς των παιδιών και την κατάθεσή τους στο 
ταμείο του Δήμου. 

11) Συγκεντρώνει μελέτες και τεχνογνωσία που είναι 
δυνατόν να βοηθήσουν τις επιδιώξεις του Σταθμού. 

12) Συντάσσει, προωθεί, υλοποιεί, παρακολουθεί και 
αναθεωρεί τα μεσοπρόθεσμα και ετήσια Προγράμματα 
του Σταθμού. 

13) Διερευνά τις πηγές χρηματοδότησης και διατύ¬ 
πωσης προτάσεων για την εξεύρεση πόρων για την 
υλοποίηση των προγραμμάτων δράσης του Παιδικού 
Σταθμού. 

14) Ενημερώνει το Διοικητικό Συμβούλιο για τα προ¬ 
γράμματα της Ευρωπαϊκής Ένωσης που ενδιαφέρουν 
το Σταθμό. 

15) Καταρτίζει προγράμματα εκτέλεσης έργων με 
επιχορηγήσεις από Εθνικούς πόρους και από την Ευ¬ 
ρωπαϊκή Ένωση. 

16) Καταρτίζει αιτήσεις συμμετοχής του Σταθμού σε 
συγκεκριμένα προγράμματα και παρακολουθεί-αξιολο- 
γεί την υλοποίηση. 

17) Εφαρμόζει τη σύγχρονη παιδαγωγική διαδικασία 
και δεοντολογία. 

18) Τηρεί με ιδιαίτερη επιμέλεια όλους τους κανό¬ 
νες υγιεινής στους χώρου παρασκευής του φαγητού 
(πρωινό και μεσημεριανό) και εισηγείται την εφαρμογή 
μέτρου που αφορά τη βελτίωση της λειτουργίας του 
μαγειρείου. 

Άρθρο 3θ: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΥΠΗΡΕΣΙΩΝ 

Ο Προϊστάμενος μιας διοικητικής Υπηρεσίας (Αυτο¬ 
τελούς Τμήματος ή Αυτοτελούς Γραφείου) ευθύνεται 
έναντι του Προέδρου του Διοικητικού Συμβουλίου για 
την αποτελεσματική και αποδοτική εκτέλεση των λει¬ 
τουργιών της υπηρεσίας, προγραμματίζοντας, οργα¬ 
νώνοντας, συντονίζοντας και ελέγχοντας τις επί μέ¬ 
ρους δραστηριότητες, έτσι ώστε να εκπληρώνονται οι 
περιοδικοί στόχοι του Νομικού Προσώπου με βάση τα 
αντίστοιχα προγράμματα δράσης. Ειδικότερα ο Προϊ¬ 
στάμενος της διοικητικής Υπηρεσίας: 

1. Φροντίζει για την υλοποίηση των κατά περίπτωση 
αποφάσεων της υπηρεσίας του. 

2. Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου. 

3. Μεριμνά για τη στελέχωση, την οργάνωση, το συ¬ 
ντονισμό και τον έλεγχο των δραστηριοτήτων της δι¬ 
οικητικής υπηρεσίας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

4. Εποπτεύει, αξιολογεί και κατευθύνει το προσωπικό 
της διοικητικής υπηρεσίας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

5. Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής υπηρεσίας 
που εποπτεύει. 

6. Δέχεται τους πολίτες και παρέχει τις αναγκαίες 
διευκρινίσεις σε περιπτώσεις παραπόνων και διαφορών 
σχετικών με την υπηρεσία που εποπτεύει. 

7. Συνεργάζεται με προϊσταμένους άλλων διοικητικών 
υπηρεσιών του Δήμου ή των Νομικών Προσώπων του 
για το συντονισμό και την ολοκλήρωση των λειτουργιών 
του Νομικού Προσώπου. 


8. Συνεργάζεται με φορείς εκτός Δήμου που σχετί¬ 
ζονται με τις λειτουργίες της διοικητικής υπηρεσίας. 

9. Είναι υπεύθυνος για την νομιμότητα των ενεργειών 
της διοικητικής μονάδας του. 

10. Παρακολουθεί την έγκαιρη και ορθή εφαρμογή της 
υλοποίησης των Εθνικών και Ευρωπαϊκών προγραμμάτων. 

11. Εισηγείται για θέματα αρμοδιότητας της υπηρεσίας 
στα αρμόδια πολιτικά όργανα και παρίσταται, εφόσον 
απαιτηθεί, στη συνεδρίαση του συλλογικού οργάνου 
και επιτροπών. 

ΘΕΣΕΙΣ ΠΡΟΣΩΠΙΚΟΥ 

Αρθρο 4ο: ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

1. Οι θέσεις του μόνιμου προσωπικού του Νομικού 
Προσώπου διακρίνονται στις εξής 

κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 37 α/ 
1987, στο Π.Δ. 50/2001 και Π.Δ. 22/90 όπως εκάστοτε ισχύουν. 

2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

Κατηγορία ΠΕ Αριθμός θέσεων 

Κλάδος 

ΠΕ Καθηγητών Φυσικής Αγωγής 3 

ΠΕ Διοικητικού 2 

ΠΕ Παιδιάτρου 1 

ΠΕ Δασκάλων 1 

ΠΕ Νηπιαγωγών 1 

ΤΑΚΤΙΚΟ ΠΡΟΣΩΠΙΚΟ (ΠΡΟΣΩΡΙΝΟΣ) ΠΡΟΣΩΠΟΠΑ¬ 
ΓΩΝ ΘΕΣΕΩΝ 

Κατηγορία ΠΕ Αριθμός θέσεων 

Κλάδος 

ΠΕ Νηπιαγωγών 1 

3. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

Κατηγορία ΤΕ Αριθμός θέσεων 

Κλάδος 

ΤΕ Βρεφονηπιοκόμων 2 

4. Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

Κατηγορία ΔΕ Αριθμός θέσεων 

Κλάδος 

ΔΕ Διοικητικού 1 

ΔΕ Μαγείρων 2 

ΔΕ Κηπουρού 1 

5. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

Κατηγορία ΥΕ Αριθμός θέσεων 

Κλάδος 

ΥΕ Προσωπικού Καθαριότητας 2 

Αρθρο 5θ: ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωπο¬ 
παγείς. 

Οι θέσεις αυτές καταργούνται όταν κενωθούν με 
οποιονδήποτε τρόπο. 


Κατηγορία ΠΕ 
Κλάδος 
ΠΕ Διοικητικού 
Κατηγορία ΔΕ 
Κλάδος 

ΔΕ Διοικητικού 
ΔΕ Διοικητικού ΑΜΕΑ 
ΔΕ Αρχιμουσικών 
Κατηγορία ΥΕ 
Κλάδος 

ΥΕ Προσωπικού Καθαριότητας 


Αριθμός Θέσεων 

1 

Αριθμός Θέσεων 

1 

1 

2 

Αριθμός Θέσεων 


Άρθρο 6ο : ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

• Σαράντα (40) θέσεις προσωπικού οποιοσδήποτε 
ειδικότητας (με σύμβαση διάρκειας έως οκτώ μήνες) 
για την αντιμετώπιση εποχικών ή άλλων περιοδικών ή 
πρόσκαιρων ή κατεπειγουσών αναγκών. 

Αρθρο 7ο: ΠΡΟΪΣΤΑΜΕΝΟΙ ΥΠΗΡΕΣΙΩΝ 

Σε θέσεις Προϊσταμένων των Αυτόνομων Τμημάτων 
της Οργανωτικής δομής του Οργανισμού του Νομικού 
Προσώπου τοποθετούνται, σύμφωνα με τις κείμενες 
διατάξεις, υπάλληλοι των ακόλουθων κλάδων. 

Α) Αυτοτελές Τμήμα Οικονομικών Υπηρεσιών 
Κλάδος 

ΠΕ Οικονομικού 
ΤΕ Οικονομικού 
ΠΕ Διοικητικού 
ΔΕ Διοικητικού 

Β) Αυτοτελές Τμήμα Πολιτιστικών, Αθλητικών και Δι¬ 
οικητικών Υπηρεσιών 
Κλάδος 

ΠΕ Καθηγητών Φυσικής Αγωγής 
ΠΕ Διοικητικού 
ΤΕ Διοικητικού 
ΔΕ Διοικητικού 

Γ) Αυτοτελές Τμήμα Δημοτικού Παιδικού Σταθμού 
Νέων Μουδανιών 
Κλάδος 

ΠΕ Νηπιαγωγών 
ΤΕ Βρεφονηπιοκόμων 


Αρθρο 8ο 

ΤΕΛΙΚΕΣ ΔΙΑΤΑΞΕΙΣ 

1. Η κατανομή του προσωπικού αυτού, καθώς και του 
προσωπικού που θα διορισθεί μελλοντικά στις επί μέ¬ 
ρους οργανικές μονάδες γίνεται με απόφαση του Προ¬ 
έδρου, λαμβάνοντας υπόψη τις λειτουργικές ανάγκες 
των μονάδων, τα προσόντα, την πείρα και τις ειδικές 
γνώσεις των υπαλλήλων. 

2. Η ισχύς του παρόντος Οργανισμού Εσωτερικών Υπη¬ 
ρεσιών αρχίζει από τη δημοσίευση του στην Εφημερίδα 
της Κυβέρνησης. 

Αρθρο 9ο 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, 
το προβάδισμα, τις ηθικές αμοιβές, τα πειθαρχικά 
αδικήματα, τη λύση της υπαλληλικής σχέσης και 
την ιατροφαρμακευτική περίθαλψη των υπαλλήλων 
εφαρμόζονται οι εκάστοτε ισχύουσες Νομοθετικές 
διατάξεις. 


Αρθρο 10ο 
(Ακροτελεύτιο) 

Από την απόφαση αυτή προκαλείται δαπάνη συ¬ 
νολικού ποσού 341.000€ για την κάλυψη της μισθο¬ 
δοσίας του υπηρετούντος προσωπικού που θα κα¬ 
λυφθεί από τους: ΚΑ 02.15.6011, Κ.Α. 02.15.6012, Κ.Α. 
02.15.6021, Κ.Α. 02.15.6022, Κ.Α. 02.15.6041, Κ.Α. 02.15.6051, 
Κ.Α. 02.15.6052, Κ.Α. 02.15.6054, Κ.Α. 02.15.6055, 
02.00.6117.0001, Κ.Α. 02.00.6117.0002, 02.00.6056.0001 του 
προϋπολογισμού οικονομικού έτους 2013 του Ν.Π.Δ.Δ. 

Γ ια τα επόμενα έτη προκαλείται ετήσια δαπάνη ύψους 
450.000€ η οποία θα προβλεφθεί στους αντίστοιχους 
προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Μαρτίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































